Ungerer bedank Pumas vir blink spel | Netwerk24
REGSTREEKS: Nieu-Seeland t. Suid-Afrika (17-3)
Franse skraap deur teen Argentyne
Frankryk se ondersteuners sal hierdie Wêreldbekertoernooi hul hartpilletjies naby moet hou.
Lerena pluk vir hom ’n lat met dié geveg
Daar is groot druk op Kevin Lerena om Saterdag in Kempton Park met een van sy beste boksvertonings nóg vorendag te kom.
Prys van die nuwe iPhone sal jou verras
Die splinternuwe iPhone 11, wat op 27 September beskikbaar gaan wees, sal jou net R1 500 méér kos as wat die iPhone 8 gekos het toe dit ’n paar jaar gelede uitgereik is.
Afrika se hoogste gebou amper klaar – en peperduur
Afrika se nuwe hoogste gebou, die Leonardo in Sandton, sal volgende maand sy deure oopmaak. Hy is 234 m hoog.
Géén YouTube, Maps op Huawei se nuwe foon
Huawei het sonder enige fanfare sy jongste vlagskipfoon in Suid-Afrika bekend gestel.
Só lyk Emmy-gunstelinge
Ondanks kykers se misnoeë met die fantasiedrama Game of Thrones se slotepisode, staan dit vanjaar weer ’n kans om as die beste dramareeks by die 71ste Emmy-televisieprysseremonie aangewys te word.
Iets vir almal op Fugardteater se silwerdoek
Die fynproewer, leek en almal wat ’n honger het na van die beste opera-, toneel- en balletproduksies in die wêreld kan hulle van Oktober tot diep in 2020 een keer ’n week aan dié uitvoerings op die Fugardteater se silwerdoek verkneukel.
‘Antigone’ wekroep vir ons tydvak
Die klassieke toneelstuk van Sophokles is die wegspringplek vir dié lewenskragtige produksie Antigone (not quite/quiet) opgevoer deur die Kaapse Magnet-teater met regie deur Mark Fleishman.
Jou naweek kykgenot!
Ungerer bedank Pumas vir blink spel
Deur Michael Green 06 November 2018 18:41
Die tyd wat hy by die Pumas deurgebring het, was belangrik vir sy rugbyloopbaan, sê die Southern Kings-skrumskakel Stefan Ungerer.
Stefan Ungerer in aksie die afgelope Sondag teen Leinster in Port Elizabeth. Links van hom is die agtsteman Ruaan Lerm, wat hom baie gehelp het. Foto: Gallo Images
Ungerer het Sondag vir die Kings teen Leinster in ’n Pro14-wedstryd uitgedraf nadat hy verlede maand nog vir die Pumas in die Curriebeker-reeks gespeel het.
“Ek het my tyd by die Pumas ongelooflik baie geniet. Daar het ek weer my selfvertroue as ’n speler teruggekry, omdat ek aanhoudend gespeel het,” sê die 24-jarige skrumskakel.
Voordat hy Pumas toe is, was Ungerer ook by die Kings.
“Ek dink nie ek was in die beste toestand toe ek laas (die begin van verlede jaar) hier aangekom het nie,” sê hy.
“Ek het van die Haaie af gekom met ’n besering en moes aanvanklik rehabilitasie-oefeninge doen.”
Toe Ungerer eindelik speelkans gekry het, moes hy met Louis Schreuder, wat toe skitterend op dreef was, vir ’n plek in die uitsoekspan meeding.
Hy het eindelik net in drie wedstryde vir die Kings en vyf vir die Oostelike Provinsie gespeel.
Toe Brent Janse van Rensburg hom dus daarna na die Pumas gelok het, het hy die kans aangegryp.
“As ’n skrumskakel wil jy die hele tyd in daardie wedstryd-situasie wees en dis wat ek by die Pumas gekry het,” sê Ungerer.
Volgens Stefan Ungerer het hy baie van sy selfvertroue as rugbyspeler weer teruggekry deur vir die Pumas te speel. Foto: Gallo Images
Deon Davids, die Kings se breier, het verlede week ietwat verras deur Ungerer sommer dadelik in sy beginspan te kies.
Ungerer het sy afrigter se vertroue regverdig met ’n knap vertoning waarin hy twee drieë gedruk het.
Die Kings het weliswaar met 31-38 verloor, maar daar was versagtende omstandighede.
Die wedstryd is in ontsettende winderige toestande gespeel en die Kings se agttal was weens ’n rits beserings aan hul voorrymanne kwaai op die agtervoet.
Met ’n skrum wat so uitmekaarval, kan nie net van die voorspelers nie, maar ook die skrumskakel, maklik seerkry.
“Jy gaan altyd sukkel as die skrum agteruitgaan. Dis waar Lerries (Ruaan Lerm, die agtsteman) goed gedoen het,” sê Ungerer.
“Hy het voor en gedurende die wedstryd die hele tyd met my gepraat en gesê wat hy in die verskillende situasies gaan doen.”
Met Ungerer daar lyk die diepte onder die Kings se skrumskakels beter.
Veral omdat Sarel Pretorius, wat met ’n voetbesering sukkel, ook oor ’n paar weke eindelik weer kan begin speel.
Die Kings se volgende wedstryd is op Sondag 25 November teen Connacht in die Madibaz-stadion.
Meer oor: Pumas | Stefan Ungerer | Pro14 | Kings
Kings verras met Ungerer agter oond
Swak dissipline sink Kings teen Leinster
‘Steyn-beeld moet bly,’ maar UV wil appelleer
Trump se nuwe raadgewer het sterk Vrystaat-bande
Vrystaatse besoedeling bedreig Vaaldam, Gauteng
9 dood toe bakkie met werkers omslaan
Kleinseun van bekende boer kritiek in hospitaal